পাঞ্জাব, পাকিস্তান
পাঞ্জাব (پنجاب) পাকিস্তানের একটি প্রদেশ যা দেশটির উত্তর-পূর্ব অংশে অবস্থিত। এটি আদিতে ঐতিহাসিক পাঞ্জাব অঞ্চলের অংশ ছিল; ঐ অঞ্চলের পশ্চিম অংশ নিয়ে বর্তমান পাকিস্তানি প্রদেশটি গঠিত হয়েছে। এর আয়তন ২,০৫,৩৪৪ বর্গকিলোমিটার। এর পূর্বে ভারত, পশ্চিমে পাকিস্তানের বেলুচিস্তান ও খাইবার পাখতুনখোয়া প্রদেশ, দক্ষিণে সিন্ধ প্রদেশ। পাঞ্জাব প্রদেশটি ইসলামাবাদ রাজধানী অঞ্চলকে ঘিরে রেখেছে।
শেইখুপুরা
শেইখুপুরা (, ) পাকিস্তানের পাঞ্জাব প্রদেশে অবস্থিত একটি অন্যতম শহর। ১৬০৭ সালে মুগল সম্রাট জাহাঙ্গীর কর্তৃক প্রতিষ্ঠিত শেইখুপুরা বর্তমানে পাকিস্তানের ১৭তম বৃহত্তম শহর এবং শেইখুপুরা জেলার সদর দপ্তর। শহরটি মূলত একটি শিল্প কেন্দ্রীয় অঞ্চল এবং উপগ্রহ শহর, লাহোরের উত্তর-পশ্চিম থেকে প্রায় ৩৮ কিলোমিটার দূরত্বে অবস্থিত।